|  |  |  |
| --- | --- | --- |
| หมายเหตุ |  | สารบัญ |
|  |  |  |
| 1 |  | เกณฑ์การจัดทำงบการเงินระหว่างกาล |
| 2 |  | บุคคลหรือกิจการที่เกี่ยวข้องกัน |
| 3 |  | ลูกหนี้การค้าและลูกหนี้หมุนเวียนอื่น |
| 4 |  | อุปกรณ์โครงข่าย |
| 5 |  | ที่ดิน อาคาร และอุปกรณ์ |
| 6 |  | สินทรัพย์สิทธิการใช้ |
| 7 |  | หนี้สินที่มีภาระดอกเบี้ย |
| 8 |  | ส่วนงานดำเนินงานและการจำแนกรายได้ |
| 9 |  | เครื่องมือทางการเงิน |
| 10 |  | ภาระผูกพันกับบุคคลหรือกิจการที่ไม่เกี่ยวข้องกัน |
| 11 |  | หนี้สินที่อาจเกิดขึ้น |
| 12 |  | เหตุการณ์ภายหลังรอบระยะเวลารายงาน |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

หมายเหตุประกอบงบการเงินเป็นส่วนหนึ่งของงบการเงินระหว่างกาลนี้

งบการเงินระหว่างกาลนี้ได้รับอนุมัติให้ออกงบการเงินจากคณะกรรมการเมื่อวันที่ 10 พฤษภาคม 2567

**1 เกณฑ์การจัดทำงบการเงินระหว่างกาล**

งบการเงินระหว่างกาลแบบย่อนี้นำเสนอรายการในงบการเงินในรูปแบบเดียวกับงบการเงินประจำปีและจัดทำ  
หมายเหตุประกอบงบการเงินระหว่างกาลในรูปแบบย่อ (“งบการเงินระหว่างกาล”) ตามมาตรฐานการบัญชี   
ฉบับที่ 34 เรื่อง *การรายงานทางการเงินระหว่างกาล* รวมถึงแนวปฏิบัติทางการบัญชีที่ประกาศใช้โดยสภาวิชาชีพบัญชีฯ กฎระเบียบและประกาศคณะกรรมการกำกับหลักทรัพย์และตลาดหลักทรัพย์ที่เกี่ยวข้อง โดยงบการเงินระหว่างกาลนี้เน้นการให้ข้อมูลที่เกี่ยวกับกิจกรรม เหตุการณ์และสถานการณ์ใหม่ๆ เพื่อไม่ให้ซ้ำซ้อนกับข้อมูลที่ได้นำเสนอไปแล้วในงบการเงินประจำปี ดังนั้นการอ่านงบการเงินระหว่างกาลนี้จึงควรอ่านควบคู่กับงบการเงินของบริษัทและบริษัทย่อยสำหรับปีสิ้นสุดวันที่ 31 ธันวาคม 2566

ในการจัดทำงบการเงินระหว่างกาล ผู้บริหารได้มีการใช้วิจารณญาณและการประมาณการในการถือปฏิบัติตามนโยบายการบัญชีของกลุ่มบริษัท ซึ่งผลที่เกิดขึ้นจริงอาจแตกต่างจากที่ประมาณการไว้ ทั้งนี้ นโยบายการบัญชี วิธีการคำนวณและแหล่งข้อมูลสำคัญที่ใช้ในการประมาณการซึ่งอาจมีความไม่แน่นอนนั้นไม่แตกต่างจากที่ได้อธิบายไว้ในงบการเงินสำหรับปีสิ้นสุดวันที่ 31 ธันวาคม 2566

**2 บุคคลหรือกิจการที่เกี่ยวข้องกัน**

**บุคคลหรือกิจการที่เกี่ยวข้องกันที่มีรายการระหว่างกันที่มีนัยสำคัญกับกลุ่มบริษัทในระหว่างงวด มีดังต่อไปนี้**

| **ชื่อกิจการ** | **ประเทศที่จัดตั้ง** | | **ลักษณะความสัมพันธ์** |
| --- | --- | --- | --- |
| บริษัท ไดมอนด์ ไลน์ เซอร์วิสเซส จำกัด | ไทย | | บริษัทย่อย |
| บริษัท เอมส์ ดาต้า เซ็นเตอร์ (ประเทศไทย) จำกัด | ไทย | | บริษัทร่วม จนถึงเดือนเมษายน 2566 และ  มีบริษัทใหญ่ของผู้ถือหุ้นรายใหญ่ร่วมกัน |
| TIME DOTCOM INTERNATIONAL  SDN BHD | มาเลเซีย | | ผู้ถือหุ้นรายใหญ่ ถือหุ้นในบริษัทตั้งแต่  ร้อยละ 10 ขึ้นไป และมีผู้แทนเป็น  กรรมการของบริษัท |
| TIME DOTCOM BERHAD | มาเลเซีย | | บริษัทใหญ่ของผู้ถือหุ้นรายใหญ่ |
| TT dotCom Sdn. Bhd. | มาเลเซีย | | ผู้ถือหุ้นและกรรมการร่วมกัน |
| TIME dotCom (Cambodia) Co., Ltd. | กัมพูชา | | ผู้ถือหุ้นและกรรมการร่วมกัน |
| CMC Telecommunication Infrastructure  Corporation | เวียดนาม | ผู้ถือหุ้นและกรรมการร่วมกัน | |
| TIME dotCom Global Services Sdn. Bhd. | มาเลเชีย | ผู้ถือหุ้นและกรรมการร่วมกัน | |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| ***รายการที่สำคัญกับบุคคลหรือกิจการที่เกี่ยวข้องกัน*** | **งบการเงินรวม** | | |  | | **งบการเงินเฉพาะกิจการ** | | | | | | | |
| ***สำหรับงวดสามเดือนสิ้นสุดวันที่ 31 มีนาคม*** | 2567 |  | 2566 |  | | | 2567 | | | |  | | 2566 |
|  | *(พันบาท)* | | | | | | | | | | | | |
| **ผู้ถือหุ้นรายใหญ่** |  |  |  |  | | |  | | | |  | |  |
| ขายสินค้าหรือการให้บริการ | 29 |  | 29 |  | | | 29 | | | |  | | 29 |
| **บริษัทร่วม** |  |  |  |  | | |  | | | |  | |  |
| ขายสินค้าหรือการให้บริการ | - |  | 34 |  | | | - | | | |  | | 34 |
| รับบริการ | - |  | 4,436 |  | | | - | | | |  | | 4,436 |
| ดอกเบี้ยรับ | - |  | 1,904 |  | | | - | | | |  | | 1,904 |
| **กิจการอื่นที่เกี่ยวข้องกัน** |  |  |  |  | | |  | | | |  | |  |
| ขายสินค้าหรือการให้บริการ | 21,181 |  | 18,601 |  | | | 21,181 | | | |  | | 18,601 |
| รับบริการ | 32,927 |  | 34,192 |  | | | 32,927 | | | |  | | 34,192 |
| **ผู้บริหารสำคัญ** |  |  |  |  | | |  | | | |  | |  |
| ค่าตอบแทนผู้บริหารสำคัญ |  |  |  |  | | |  | | | |  | |  |
| ผลประโยชน์ระยะสั้นของพนักงาน | 6,806 |  | 5,266 |  | | | 6,806 | | | |  | | 5,266 |
| ผลประโยชน์หลังออกจากงาน | 275 |  | 247 |  | | | 275 | | | |  | | 247 |
|  |  |  |  |  | | |  | | | |  | |  |
|  | **งบการเงินรวม** | | |  | | | **งบการเงินเฉพาะกิจการ** | | | | | | |
| ***ยอดคงเหลือกับบุคคลหรือกิจการ*** | 31 มีนาคม |  | 31 ธันวาคม |  | | | 31 มีนาคม | | |  | | 31 ธันวาคม | |
| ***ที่เกี่ยวข้องกัน ณ วันที่*** | 2567 |  | 2566 |  | | | 2567 | | |  | | 2566 | |
|  | *(พันบาท)* | | | | | | | | | | | | |
| ***ลูกหนี้การค้า*** |  |  |  |  | | |  | | |  | |  | |
| ผู้ถือหุ้นรายใหญ่ | 10 |  | 10 |  | | | 10 | | |  | | 10 | |
| กิจการอื่นที่เกี่ยวข้องกัน | 4,386 |  | 1,072 | |  | | | 4,386 | |  | | 1,072 | |
| **รวม** | **4,396** |  | **1,082** | |  | | | **4,396** | |  | | **1,082** | |
|  | **งบการเงินรวม** | | | |  | | | **งบการเงินเฉพาะกิจการ** | | | | | |
| ***ยอดคงเหลือกับบุคคลหรือกิจการ*** | 31 มีนาคม |  | 31 ธันวาคม | |  | | | 31 มีนาคม | |  | | 31 ธันวาคม | |
| ***ที่เกี่ยวข้องกัน ณ วันที่*** | 2567 |  | 2566 | |  | | | 2567 | |  | | 2566 | |
|  | *(พันบาท)* | | | | | | | | | | | | |
| ***เจ้าหนี้การค้า*** |  |  |  | |  | | | |  |  | |  | |
| กิจการอื่นที่เกี่ยวข้องกัน | 54,043 |  | 44,190 | |  | | | | 54,043 |  | | 44,190 | |
| **รวม** | **54,043** |  | **44,190** | |  | | | | **54,043** |  | | **44,190** | |
|  |  |  |  | |  | | | |  |  | |  | |

**3 ลูกหนี้การค้าและลูกหนี้หมุนเวียนอื่น**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  | งบการเงินรวม | | |  | งบการเงินเฉพาะกิจการ | | |
|  |  | 31 มีนาคม |  | 31 ธันวาคม |  | 31 มีนาคม |  | 31 ธันวาคม |
|  | ***หมายเหตุ*** | 2567 |  | 2566 |  | 2567 |  | 2566 |
|  |  | ***(พันบาท)*** | | | | | | |
| **ลูกหนี้การค้า** |  |  |  |  |  |  |  |  |
| บุคคลหรือกิจการที่เกี่ยวข้องกัน | *2* | 4,396 |  | 1,082 |  | 4,396 |  | 1,082 |
| บุคคลหรือกิจการอื่นๆ |  | 312,996 |  | 302,472 |  | 312,935 |  | 302,411 |
| **รวม** |  | **317,392** |  | **303,554** |  | **317,331** |  | **303,493** |
| *หัก* ค่าเผื่อผลขาดทุนด้านเครดิต  ที่คาดว่าจะเกิดขึ้น |  | (21,071) |  | (20,473) |  | (21,010) |  | (20,412) |
| **สุทธิ** |  | **296,321** |  | **283,081** |  | **296,321** |  | **283,081** |
|  |  |  |  |  |  |  |  |  |
| **รายได้ค้างรับ** |  |  |  |  |  |  |  |  |
| บุคคลหรือกิจการอื่นๆ |  | 21,687 |  | 31,456 |  | 21,687 |  | 31,456 |
| **รวม** |  | **21,687** |  | **31,456** |  | **21,687** |  | **31,456** |
|  |  |  |  |  |  |  |  |  |
| **ลูกหนี้หมุนเวียนอื่น** |  |  |  |  |  |  |  |  |
| บุคคลหรือกิจการอื่นๆ |  | 355 |  | 434 |  | 355 |  | 434 |
| **รวม** |  | **355** |  | **434** |  | **355** |  | **434** |
|  |  |  |  |  |  |  |  |  |
| **รวมลูกหนี้การค้าและ**  **ลูกหนี้หมุนเวียนอื่น** |  | **318,363** |  | **314,971** |  | **318,363** |  | **314,971** |
|  |  | งบการเงินรวม | | |  | งบการเงินเฉพาะกิจการ | | |
|  |  | 31 มีนาคม |  | 31 ธันวาคม |  | 31 มีนาคม |  | 31 ธันวาคม |
|  |  | 2567 |  | 2566 |  | 2567 |  | 2566 |
|  |  | ***(พันบาท)*** | | | | | | |
| **ลูกหนี้การค้า** |  |  |  |  |  |  |  |  |
| ยังไม่ถึงกำหนดชำระ |  | 179,095 |  | 176,676 |  | 179,095 |  | 176,676 |
| เกินกำหนดชำระ |  |  |  |  |  |  |  |  |
| 1 - 90 วัน |  | 93,208 |  | 77,393 |  | 93,208 |  | 77,393 |
| 91 - 180 วัน |  | 17,216 |  | 20,453 |  | 17,216 |  | 20,453 |
| 181 - 360 วัน |  | 5,876 |  | 7,455 |  | 5,876 |  | 7,455 |
| มากกว่า 360 วัน |  | 21,997 |  | 21,577 |  | 21,936 |  | 21,516 |
| **รวม** |  | **317,392** |  | **303,554** |  | **317,331** |  | **303,493** |
| *หัก* ค่าเผื่อผลขาดทุนด้านเครดิตที่คาดว่าจะเกิดขึ้น | | (21,071) |  | (20,473) |  | (21,010) |  | (20,412) |
| **สุทธิ** |  | **296,321** |  | **283,081** |  | **296,321** |  | **283,081** |

| ***ผลขาดทุนด้านเครดิตที่คาดว่าจะเกิดขึ้น*** | งบการเงินรวม | | |  | งบการเงินเฉพาะกิจการ | | |
| --- | --- | --- | --- | --- | --- | --- | --- |
| ***สำหรับงวดสามเดือนสิ้นสุดวันที่ 31 มีนาคม*** | 2567 |  | 2566 |  | 2567 |  | 2566 |
|  | *(พันบาท)* | | | | | | |
| ลูกหนี้การค้า | 598 |  | (119) |  | 598 |  | (119) |

**4 อุปกรณ์โครงข่าย**

| ***สำหรับงวดสามเดือนสิ้นสุดวันที่ 31 มีนาคม*** ***2567*** |  | **งบการเงินรวม** |  | **งบการเงิน**  **เฉพาะกิจการ** |
| --- | --- | --- | --- | --- |
|  |  | *(พันบาท)* | | |
| ซื้อสินทรัพย์ - ราคาทุน |  | 226,404 |  | 226,404 |
| จำหน่ายสินทรัพย์ - ราคาตามบัญชีสุทธิ |  | (88) |  | (88) |

**5 ที่ดิน อาคารและอุปกรณ์**

| ***สำหรับงวดสามเดือนสิ้นสุดวันที่ 31 มีนาคม*** ***2567*** |  | **งบการเงินรวม** |  | **งบการเงิน**  **เฉพาะกิจการ** |
| --- | --- | --- | --- | --- |
|  |  | *(พันบาท)* | | |
| ซื้อสินทรัพย์ - ราคาทุน |  | 737 |  | 737 |

**6 สินทรัพย์สิทธิการใช้**

ในระหว่างงวดสามเดือนสิ้นสุดวันที่ 31 มีนาคม 2567 กลุ่มบริษัทเช่าอาคารเป็นระยะเวลา 1 ถึง 3 ปี โดยมีค่าเช่าคงที่ตลอดอายุสัญญา

| ***สำหรับงวดสามเดือนสิ้นสุดวันที่ 31 มีนาคม*** ***2567*** |  | **งบการเงินรวม** |  | **งบการเงิน**  **เฉพาะกิจการ** |
| --- | --- | --- | --- | --- |
|  |  | *(พันบาท)* | | |
| เพิ่มขึ้น - ราคาทุน |  | 6,983 |  | 6,983 |

**7 หนี้สินที่มีภาระดอกเบี้ย**

###### ภายใต้สัญญาเงินกู้ยืมระยะยาว บริษัทต้องปฏิบัติตามเงื่อนไขทางการเงินบางประการเกี่ยวกับการดำรงอัตราส่วนหนี้สินต่อส่วนของผู้ถือหุ้นและอัตราส่วนความสามารถในการชำระหนี้ให้เป็นไปตามอัตราที่กำหนดในสัญญา รวมถึงการจำหน่าย โอน ให้เช่า หรือการก่อภาระผูกพันใดๆ กับอุปกรณ์โครงข่ายและที่ดิน อาคารและอุปกรณ์

###### ณ วันที่ 31 มีนาคม 2567 บริษัทมีวงเงินกู้ยืมซึ่งยังมิได้เบิกใช้เป็นจำนวนเงินรวม 475 ล้านบาท *(31 ธันวาคม 2566: 475 ล้านบาท)*

**8 ส่วนงานดำเนินงานและการจำแนกรายได้**

ผู้บริหารพิจารณาว่ากลุ่มบริษัทดำเนินกิจการในส่วนงานเดียวคือธุรกิจให้บริการให้เช่าวงจรสื่อสัญญาณความเร็วสูงดังนั้นจึงมีส่วนงานที่รายงานเพียงส่วนงานเดียว

ผลการดำเนินงานของส่วนงานวัดโดยใช้กำไรก่อนภาษีเงินได้ของส่วนงาน ซึ่งนำเสนอในรายงานการจัดการภายในและสอบทานโดยผู้มีอำนาจตัดสินใจสูงสุดด้านการดำเนินงานของกลุ่มบริษัท ผู้บริหารเชื่อว่าการใช้กำไรก่อนภาษีเงินได้ในการวัดผลการดำเนินงานนั้นเป็นข้อมูลที่เหมาะสมในการประเมินผลการดำเนินงานของส่วนงานและสอดคล้องกับกิจการอื่นที่ดำเนินธุรกิจในอุตสาหกรรมเดียวกัน ทั้งนี้การกำหนดราคาระหว่างส่วนงานเป็นไปตามการซื้อขายตามปกติธุรกิจ

|  |  |  |  |  |  |
| --- | --- | --- | --- | --- | --- |
|  |  | | **งบการเงินรวม** | | |
| ***สำหรับงวดสามเดือนสิ้นสุดวันที่ 31 มีนาคม*** |  | | 2567 |  | 2566 |
|  |  | | *(พันบาท)* | | |
| ***ข้อมูลตามส่วนงานดำเนินงาน*** |  | |  |  |  |
| รายได้จากลูกค้าภายนอก |  | | 506,864 |  | 466,401 |
| **รวมรายได้** |  | | **506,864** |  | **466,401** |
|  |  | |  |  |  |
| ***การจำแนกรายได้*** |  | |  |  |  |
| **ส่วนงานภูมิศาสตร์หลัก** |  | |  |  |  |
| ไทย |  | | 343,283 |  | 314,658 |
| กลุ่มประเทศเอเชียตะวันออกเฉียงใต้ |  | | 144,611 |  | 139,590 |
| ประเทศอื่นๆ |  | | 18,970 |  | 12,153 |
| **รวมรายได้** |  | | **506,864** |  | **466,401** |
|  |  | |  |  |  |
| **ประเภทสินค้า/บริการหลัก** |  | |  |  |  |
| บริการให้เช่าวงจร |  | | 467,899 |  | 436,054 |
| ขายอุปกรณ์โครงข่าย |  | | 36,944 |  | 27,365 |
| บริการติดตั้งอุปกรณ์โครงข่าย |  | | 1,658 |  | 2,616 |
| บริหารจัดการและให้บริการบำรุงรักษาโครงข่าย |  | 363 | |  | 366 |
| **รวมรายได้** |  | | **506,864** |  | **466,401** |
|  |  | |  |  |  |

|  |  |  |  |  |
| --- | --- | --- | --- | --- |
|  |  | **งบการเงินรวม** | | |
| ***สำหรับงวดสามเดือนสิ้นสุดวันที่ 31 มีนาคม*** |  | 2567 |  | 2566 |
|  |  | *(พันบาท)* | | |
| **จังหวะเวลาในการรับรู้รายได้** |  |  |  |  |
| ณ เวลาใดเวลาหนึ่ง |  | 5,406 |  | 2,862 |
| ตลอดช่วงเวลาหนึ่ง |  | 501,458 |  | 463,539 |
| **รวมรายได้** |  | **506,864** |  | **466,401** |
|  |  |  |  |  |
| กำไรตามส่วนงานก่อนหักภาษีเงินได้ |  | 82,518 |  | 60,201 |
|  |  |  |  |  |
| สินทรัพย์ส่วนงาน ณ วันที่ 31 มีนาคม/ 31 ธันวาคม |  | 4,404,311 |  | 4,244,851 |
| หนี้สินส่วนงาน ณ วันที่ 31 มีนาคม/ 31 ธันวาคม |  | 1,431,533 |  | 1,336,310 |

**9 เครื่องมือทางการเงิน**

***มูลค่าตามบัญชีและมูลค่ายุติธรรม***

###### มูลค่าตามบัญชีของสินทรัพย์ทางการเงินและหนี้สินทางการเงินของกลุ่มบริษัทมีมูลค่าใกล้เคียงกับมูลค่ายุติธรรมอย่างสมเหตุสมผล

**10 ภาระผูกพันกับบุคคลหรือกิจการที่ไม่เกี่ยวข้องกัน**

| ***ณ วันที่ 31 มีนาคม 2567*** | **งบการเงินรวม** |  | **งบการเงิน**  **เฉพาะกิจการ** |
| --- | --- | --- | --- |
|  | *(พันบาท)* | | |
| ***ภาระผูกพันรายจ่ายฝ่ายทุน*** |  |  |  |
| อุปกรณ์โครงข่าย | 147,894 |  | 147,894 |
| อาคารและอุปกรณ์อื่น | 5,200 |  | 5,200 |
| โปรแกรมคอมพิวเตอร์ | 3,171 |  | 3,171 |
| **รวม** | **156,265** |  | **156,265** |
|  |  |  |  |

| ***ณ วันที่ 31 มีนาคม 2567*** | **งบการเงินรวม** |  | **งบการเงิน**  **เฉพาะกิจการ** |
| --- | --- | --- | --- |
|  | *(พันบาท)* | | |
| ***ภาระผูกพันตามสัญญาบริการที่ยกเลิกไม่ได้*** |  |  |  |
| ภายใน 1 ปี | 8,385 |  | 8,385 |
| 1 - 5 ปี | 15,933 |  | 15,933 |
| หลัง 5 ปี | 71,503 |  | 71,503 |
| **รวม** | **95,821** |  | **95,821** |
|  |  |  |  |
| ***ภาระผูกพันอื่นๆ*** |  |  |  |
| คำสั่งซื้อที่ผู้ขายสินค้าหรือวัสดุตกลงแล้ว | 807 |  | 807 |
| หนังสือค้ำประกันจากสถาบันการเงิน | 44,044 |  | 44,044 |
| **รวม** | **44,851** |  | **44,851** |

ณ วันที่ 31 มีนาคม 2567 บริษัทมีวงเงินสินเชื่อซึ่งยังมิได้เบิกใช้ นอกเหนือจากวงเงินกู้ยืมเป็นจำนวนรวม 124.96 ล้านบาท และ 3 ล้านเหรียญดอลลาร์สหรัฐอเมริกา *(31 ธันวาคม 2566: 124.21 ล้านบาท และ 3 ล้านเหรียญดอลลาร์สหรัฐอเมริกา)*

***หนังสือค้ำประกันจากสถาบันการเงิน***

ณ วันที่ 31 มีนาคม 2567 บริษัทมีหนังสือค้ำประกันจากสถาบันการเงิน เพื่อค้ำประกันการใช้โครงข่ายระบบเส้นใยแก้วนำแสง การเช่าพื้นที่ และสาธารณูปโภค

***สัญญาบริการ***

บริษัทได้ทำสัญญาบริการที่เกี่ยวข้องกับการเช่าอุปกรณ์และสัญญาบริการอื่น อายุของสัญญามีระยะเวลาตั้งแต่ 1 ถึง 30 ปี

**11 หนี้สินที่อาจจะเกิดขึ้น**

1. ในปี 2554 บริษัทได้รับโอนสายไฟเบอร์ออฟติกจำนวนหนึ่งจากบริษัทแห่งหนึ่งซึ่งสายไฟเบอร์ออฟติกดังกล่าวติดตั้งและใช้งานเดิมอยู่แล้วในท่อร้อยสายเคเบิลใต้ดินซึ่งเป็นของผู้ประกอบการกิจการโทรคมนาคมรายหนึ่งในพื้นที่กรุงเทพมหานคร ต่อมาในไตรมาส 1 ปี 2555 บริษัทได้รับแจ้งอัตราค่าเช่าท่อร้อยสายเคเบิลใต้ดินที่กำหนด  
   ขึ้นใหม่จากผู้ประกอบการกิจการโทรคมนาคมรายดังกล่าว แต่ยังไม่มีการออกใบแจ้งหนี้เพื่อเรียกเก็บค่าเช่าท่อร้อยสายเคเบิลใต้ดิน อย่างไรก็ตาม บริษัทได้บันทึกหนี้สินจากภาระผูกพันนี้โดยประมาณขึ้นจากอัตราค่าเช่าซึ่งบริษัทผู้โอนสายไฟเบอร์ออฟติกเคยได้รับแจ้งซึ่งต่ำกว่าอัตราที่ผู้ประกอบการกิจการโทรคมนาคมรายดังกล่าวกำหนดขึ้นใหม่ เนื่องจากฝ่ายบริหารของบริษัทเชื่อว่าการกำหนดอัตราค่าเช่าท่อร้อยสายเคเบิลใต้ดินในอัตราใหม่มีอัตราสูง  
   กว่าอัตราเดิมมาก ซึ่งเป็นอัตราที่ผู้ประกอบกิจการโทรคมนาคมรายนั้นกำหนดขึ้น โดยไม่สอดคล้องกับหลักการและวิธีการกำหนดอัตราค่าใช้โครงข่ายของผู้รับใบอนุญาตตามประกาศของคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) ว่าด้วยการใช้และเชื่อมต่อโครงข่าย พ.ศ.2549 (“ประกาศไอซี”) เนื่องจากตามข้อเท็จจริงท่อร้อยสายเคเบิลใต้ดินเหล่านี้ได้ถูกสร้างและถูกใช้งานโดยผู้ประกอบกิจการโทรคมนาคมรายนั้น รวมทั้งใช้งานโดยบริษัทผู้โอนสายไฟเบอร์ออฟติกแก่บริษัทมาแล้วไม่น้อยกว่า 10 ปี   
   จึงเป็นทรัพย์สินที่ผู้ประกอบกิจการโทรคมนาคมรายนั้นมีอยู่เดิมมิได้จัดสร้างขึ้นมาใหม่ ผู้ประกอบกิจการโทรคมนาคมรายนั้นจึงไม่มีภาระต้นทุนค่าใช้จ่ายในการลงทุนเพิ่มเติมในทรัพย์สินเหล่านี้ บริษัทจึงเชื่อว่าอัตราค่าเช่าท่อร้อยสายเคเบิลใต้ดินที่ผู้ประกอบกิจการโทรคมนาคมรายนั้นกำหนดขึ้นใหม่นี้ไม่เป็นตามหลักการอัตราอิงต้นทุน (cost-based basis) (ประกาศไอซีข้อ 19) และวิธีการคำนวณอัตรา ค่าเช่าท่อร้อยสายเคเบิลใต้ดินก็อาจมิได้  
   ใช้วิธีการคำนวณที่สะท้อนต้นทุนตามที่ กสทช.เห็นชอบ (ประกาศไอซี ข้อ 20) นอกจากนี้ เมื่อมีการเปลี่ยนแปลงอัตราดังกล่าว ผู้ประกอบกิจการโทรคมนาคมรายนั้นในฐานะผู้รับใบอนุญาตที่มีโครงข่ายมีหน้าที่จะต้องแจ้งให้บริษัทในฐานะผู้รับใบอนุญาตที่ขอใช้โครงข่ายทราบล่วงหน้าอย่างน้อย 90 วันพร้อมแสดงหลักฐานหรือสาเหตุที่  
   ทำให้ต้องเปลี่ยนแปลงอัตราค่าตอบแทนนั้นด้วย (ประกาศไอซีข้อ 21) แต่ผู้ประกอบกิจการโทรคมนาคมรายนั้นก็  
   ยังมิได้ดำเนินการเช่นกัน ดังนั้น เพื่อให้การดำเนินการเรื่องนี้เป็นไปโดยชอบด้วยหลักเกณฑ์และขั้นตอนของกฎหมาย บริษัทจึงได้ส่งหนังสือแจ้งให้ผู้ประกอบกิจการโทรคมนาคมรายนั้นชี้แจงเหตุผลในการกำหนดอัตราค่าเช่าท่อร้อยสายเคเบิลใต้ดินในอัตราใหม่ พร้อมทั้งแสดงหลักฐานและวิธีการคำนวณต้นทุนในการกำหนดอัตรา  
   ใหม่ดังกล่าวให้บริษัททราบด้วย ทั้งนี้ บริษัทได้แจ้งขอสงวนสิทธิที่จะเจรจากับผู้ประกอบกิจการโทรคมนาคมรายนั้นเพื่อปรับลดอัตราค่าเช่าท่อร้อยสายเคเบิลใต้ดินดังกล่าวลงให้เป็นอัตราที่สมเหตุสมผลและเป็นธรรมแก่บริษัทตามกฎหมายต่อไปด้วย

ต่อมาในเดือนกรกฎาคม 2555 ผู้ประกอบกิจการโทรคมนาคมรายดังกล่าวได้มีหนังสือตอบกลับมายังบริษัท  
โดยยืนยันว่าอัตราค่าเช่าท่อร้อยสายเคเบิลใต้ดินที่กำหนดขึ้นใช้ดังกล่าวเป็นอัตราที่เหมาะสมแล้ว พร้อมทั้ง  
แจ้งให้บริษัทยืนยันการชำระค่าเช่าท่อร้อยสายเคเบิลใต้ดินภายในวันที่ 15 สิงหาคม 2555 เพื่อจะได้ดำเนินการจัดเก็บเงินกับบริษัทต่อไป โดยมิได้มีการปรับลดอัตราค่าเช่าท่อร้อยสายเคเบิลใต้ดินตามที่บริษัทได้โต้แย้งไว้  
แต่อย่างใด

อย่างไรก็ตาม บริษัทได้มีการแจ้งปรับลดปริมาณการใช้ท่อร้อยสายเคเบิลใต้ดินคงเหลือเท่าที่จำเป็นตั้งแต่วันที่ 1 เมษายน 2555 เป็นต้นไป ซึ่งผู้ประกอบกิจการโทรคมนาคมรายดังกล่าวได้ตรวจสอบข้อมูล และเรียกเก็บค่าเช่าท่อร้อยสายเคเบิลใต้ดินเพิ่มเติมในเดือนสิงหาคม 2555 โดยเป็นอัตราเดียวกับอัตราที่กำหนดขึ้นใหม่

จากการยืนยันอัตราราคาค่าเช่าท่อร้อยสายเคเบิลใต้ดินของผู้ประกอบกิจการโทรคมนาคมรายดังกล่าวข้างต้น ฝ่ายบริหารของบริษัทเห็นว่ายังคงมีความเห็นแตกต่างกันระหว่างบริษัทกับผู้ประกอบกิจการโทรคมนาคมรายดังกล่าว กรณีการโต้แย้งสิทธิในข้อสัญญาใช้ท่อร้อยสายเคเบิลใต้ดิน บริษัทจึงดำเนินการส่งหนังสือแจ้งสงวนสิทธิไม่ยอมรับจำนวนหนี้ที่ระบุไว้ เนื่องจากเห็นว่าเป็นหนี้ที่คำนวณจากอัตราค่าเช่าท่อร้อยสายเคเบิลใต้ดินที่ไม่เป็นธรรมต่อบริษัทและไม่ชอบด้วยกฎหมายตามประกาศไอซี รวมทั้งยังสงวนสิทธิในการขอใช้เวลาตรวจสอบความถูกต้องของจำนวนเงินที่แจ้งมานี้ นอกจากนี้ บริษัทยังมีสิทธิที่จะร้องขอความเป็นธรรมไปยังกสทช. เพื่อขอให้รับเรื่องข้อโต้แย้งดังกล่าว เข้าสู่กระบวนการระงับข้อพิพาทตามประกาศไอซีต่อไป

ต่อมาในระหว่างที่บริษัทเตรียมการเพื่อร้องขอความเป็นธรรมจาก กสทช.นั้น ฝ่ายบริหารของบริษัทได้เจรจากับฝ่ายบริหารของผู้ประกอบการกิจการโทรคมนาคมรายดังกล่าวเพื่อหาแนวทางแก้ไขปัญหา แต่ผู้ประกอบการกิจการโทรคมนาคมรายดังกล่าวได้ยื่นฟ้องบริษัทเป็นจำเลยที่สองต่อศาลแพ่งเรียกร้องให้บริษัทชำระหนี้ค่าใช้ประโยชน์  
ท่อรวมค่าดอกเบี้ยนับถึงวันฟ้องจำนวน 39.2 ล้านบาท พร้อมดอกเบี้ยในอัตรา 7.5% ต่อปีของต้นเงิน 36.8 ล้านบาท  
โดยบริษัทได้รับสำเนาคำฟ้องเมื่อวันที่ 24 กรกฎาคม 2556 ทั้งนี้ ฝ่ายบริหารของผู้ประกอบการกิจการโทรคมนาคม  
รายดังกล่าวไม่เคยแจ้งให้บริษัททราบถึงการดำเนินการฟ้องร้องแต่อย่างใด ดังนั้น บริษัทจึงจำเป็นจะต้องดำเนินการต่อสู้คดีในศาลเพื่อยุติข้อพิพาทนี้ต่อไป ทั้งนี้ ฝ่ายบริหารของบริษัทเชื่อว่าบริษัทจะชนะคดีดังกล่าว เนื่องจากคดีนี้ควรเข้าสู่กระบวนการระงับข้อพิพาทตามประกาศไอซี และไม่อยู่ในเขตอำนาจศาลแพ่ง อีกทั้งผู้ประกอบการ  
โทรคมนาคมไม่ปฏิบัติตามข้อกำหนดของ กสทช. (ประกาศไอซี)

ต่อมา บริษัทได้มีโอกาสเข้าเจรจากับผู้บริหารของผู้ประกอบการกิจการโทรคมนาคมรายดังกล่าว เพื่อไกล่เกลี่ยข้อพิพาทระหว่างกัน ผลการเจรจาในเบื้องต้นปรากฏว่า การเจรจามีแนวโน้มที่จะตกลงกันได้ โดยบริษัทได้ยื่น  
ข้อเสนอในการประนีประนอมข้อพิพาทต่อผู้ประกอบการกิจการโทรคมนาคมรายดังกล่าว ซึ่งมีสาระสำคัญคือ  
บริษัทขอให้ผู้ประกอบการกิจการโทรคมนาคมรายดังกล่าว ใช้อัตราค่าเช่าท่อร้อยสายเคเบิลใต้ดินในอัตราเดิม นับตั้งแต่วันถัดจากวันครบกำหนดสัญญาการให้บริการระหว่างผู้ประกอบการกิจการโทรคมนาคมรายดังกล่าวกับบริษัทผู้โอนสายไฟเบอร์ออฟติกให้แก่บริษัทไปจนถึงวันที่บริษัทได้รับแจ้งอัตราค่าเช่าอัตราใหม่จาก  
ผู้ประกอบการกิจการโทรคมนาคมรายดังกล่าว หลังจากนั้นจึงใช้อัตราค่าเช่าในอัตราใหม่ต่อ ซึ่งผลจากข้อเสนอประนีประนอมข้อพิพาทนี้จะทำให้หนี้สินที่เกิดจากค่าเช่าดังกล่าวมีจำนวนลดลงอย่างเป็นนัยสำคัญ อย่างไรก็  
ตาม ผู้ประกอบกิจการโทรคมนาคมรายดังกล่าวไม่สามารถประนีประนอมตามที่บริษัทเสนอมาได้ เนื่องจากมี  
การฟ้องร้องคดีไปแล้ว ดังนั้น บริษัทจึงดำเนินการเป็นสองแนวทาง

แนวทางแรกคือ การยื่นคำร้องเรียนต่อ กสทช. เพื่อขอให้ กสทช.พิจารณาให้ความเป็นธรรมตามกฎหมาย  
โทรคมนาคมและประกาศไอซีเพื่อกำหนดอัตราค่าเช่าท่อร้อยสายเคเบิลใต้ดินของผู้ประกอบการกิจการ  
โทรคมนาคมรายดังกล่าวให้เป็นไปโดยถูกต้อง ตลอดจนขอให้ กสทช.ให้ความคุ้มครองแก่บริษัทให้สามารถใช้ท่อ  
ร้อยสายเคเบิลใต้ดินได้ต่อไป หลังจากนั้น บริษัทจึงได้ดำเนินการในแนวทางที่สอง คือ ยื่นคำให้การเพื่อสู้คดีต่อ  
ศาลแพ่ง โดยยกเหตุผลในการต่อสู้คดีทั้งแง่กฎหมายและข้อเท็จจริงต่างๆที่บ่งชี้ได้ว่า ผู้ประกอบการกิจการโทรคมนาคมรายดังกล่าวได้กระทำการที่ไม่ถูกต้องตามกฎหมายและบริษัทไม่มีภาระหน้าที่ตามกฎหมายที่ต้อง  
ชำระเงินให้แก่ผู้ประกอบการกิจการโทรคมนาคมรายดังกล่าวตามที่ฟ้องมาแต่อย่างใด และยื่นโต้แย้งอำนาจศาล  
แพ่ง เนื่องจากคดีดังกล่าวควรจะอยู่ในเขตอำนาจของศาลปกครอง ดังนั้น ศาลแพ่งจึงระงับการพิจารณาและส่ง   
เรื่องให้ศาลปกครอง ต่อมาศาลปกครองมีความเห็นว่า คดีดังกล่าวอยู่ในอำนาจของศาลปกครอง ซึ่งทำให้เกิด  
ความเห็นที่แตกต่างกันในเรื่องเขตอำนาจศาล จึงให้ส่งไปให้คณะกรรมการวินิจฉัยชี้ขาดอำนาจหน้าที่ระหว่างศาล  
เพื่อพิจารณา ซึ่งคณะกรรมการฯมีความเห็นเมื่อวันที่ 29 เมษายน 2558 ว่าคดีนี้เป็นคดีปกครองจึงอยู่ภายใต้เขต  
อำนาจของศาลปกครอง ดังนั้น ศาลแพ่งจึงได้มีคำสั่งให้จำหน่ายคดีนี้ออกจากสารบบความของศาลแพ่ง กรณีนี้จึง  
ถือได้ว่า ขณะนี้ไม่มีคดีที่ผู้ประกอบกิจการโทรคมนาคมรายดังกล่าวฟ้องบริษัทในศาลแพ่งอีกต่อไป

ต่อมาศาลปกครองกลางได้มีหมายแจ้งคำสั่งศาลลงวันที่ 26 มิถุนายน 2558 ถึงบริษัทว่าศาลปกครองกลางได้รับ   
โอนคดีนี้มาจากศาลแพ่งแล้ว อย่างไรก็ตาม บริษัทพิจารณาแล้วไม่เห็นพ้องด้วยกับคำสั่งของศาลปกครองกลาง   
ดังนั้น บริษัทจึงได้ยื่นคำร้องโต้แย้งคำสั่งศาลปกครองกลางเมื่อวันที่ 13 สิงหาคม 2558 ซึ่งศาลปกครองกลาง  
พิจารณาคำร้องของบริษัทแล้วมีคำสั่งเมื่อวันที่ 28 สิงหาคม 2558 ว่าไม่รับคำร้องของบริษัท เนื่องจากศาลปกครอง  
กลางเห็นว่า แม้ศาลแพ่งจะสั่งจำหน่ายคดีออกจากสารบบความก็ตาม แต่ศาลแพ่งก็ได้มีการสรุปสำนวนและจัดส่งเอกสารในสำนวนคดีนี้ทั้งหมดมายังศาลปกครองกลาง กรณีนี้จึงถือได้ว่าศาลแพ่งได้โอนคดีนี้มายังศาลปกครองกลาง คำสั่งไม่รับคำร้องนี้ แม้บริษัทจะยังคงไม่เห็นพ้องด้วย แต่โดยที่ตามกฎหมายถือว่าเป็นคำสั่งระหว่างพิจารณา   
การอุทธรณ์คำสั่งระหว่างพิจารณาจะต้องอุทธรณ์ไปพร้อมกับการอุทธรณ์คำพิพากษาจึงจำเป็นที่บริษัทจะต้องรอ   
ให้ศาลปกครองกลางมีคำพิพากษาตัดสินคดีนี้เสียก่อน บริษัทจึงจะสามารถใช้สิทธิอุทธรณ์ได้ ซึ่งศาลปกครอง   
กลางได้มีคำสั่งกำหนดให้วันที่ 30 มีนาคม 2561 เป็นวันสิ้นสุดการแสวงหาข้อเท็จจริง

เมื่อวันที่ 31 กรกฎาคม 2562 ศาลปกครองกลางได้มีคำพิพากษาให้บริษัทชำระค่าเช่าแก่ผู้ประกอบกิจการ  
โทรคมนาคมรายดังกล่าวตามอัตราขั้นต่ำตามที่บริษัทอ้างอิง พร้อมทั้งดอกเบี้ยในอัตราร้อยละ 7.5 ต่อปีของเงินต้นจำนวน 7 ล้านบาท บริษัทได้ชำระค่าเช่าท่อพร้อมทั้งดอกเบี้ยให้แก่ผู้ประกอบกิจการโทรคมนาคมรายดังกล่าว  
แล้วเป็นจำนวน 16 ล้านบาท ในวันที่ 21 สิงหาคม 2562

ต่อมาผู้ประกอบกิจการโทรคมนาคมรายดังกล่าว ได้ยื่นขออุทธรณ์คัดค้านคำพิพากษาของศาลปกครองกลางในวันที่   
28 สิงหาคม 2562 ซึ่งบริษัทได้ทำการยื่นคำแก้อุทธรณ์ต่อศาลปกครองกลางแล้วเมื่อวันที่ 17 ธันวาคม 2562 โดย  
ขณะนี้บริษัทอยู่ระหว่างรอผลการตัดสินพิพากษาจากศาลปกครองสูงสุด

ทั้งนี้ บริษัทได้บันทึกค่าเช่าท่อสำหรับเดือนสิงหาคม 2562 เป็นต้นไป ในจำนวนต่อเดือนตามคำพิพากษาของศาลปกครองกลาง โดย ณ วันที่ 31 มีนาคม 2567 บริษัทมีค่าเช่าท่อค้างจ่ายในงบการเงินจำนวน 0.05 ล้านบาท โดยฝ่ายบริหารของบริษัทเชื่อว่าผลของคดีฟ้องร้องดังกล่าวจะไม่ส่งผลกระทบอย่างมีนัยสำคัญต่อฐานะทางการเงินของบริษัท

1. เมื่อวันที่ 21 เมษายน 2566 บริษัทถูกบริษัทในประเทศแห่งหนึ่งฟ้องร้องและเรียกร้องค่าชดเชยสำหรับความเสียหายอันเนื่องมาจากเหตุเพลิงไหม้เสาไฟฟ้าที่มีสายสื่อสารพาดอยู่บริเวณหน้าร้านของโจทก์เป็นจำนวนเงิน 0.49 ล้านบาท พร้อมดอกเบี้ยในอัตราร้อยละ 5 ต่อปีของเงินต้นนับแต่วันที่ 7 มกราคม 2566 เป็นต้นไปจนกว่าจะชำระเงินแล้วเสร็จ บริษัทได้ตรวจสอบเรื่องดังกล่าวและพิจารณาว่าเหตุเพลิงไหม้ไม่ได้เกิดจากสายสื่อสารของบริษัท และค่าชดเชยที่โจทก์เรียกร้องมานั้นไม่สมเหตุสมผล บริษัทจึงยื่นคำให้การต่อสู้คดีในวันที่ 3 กรกฎาคม 2566 และศาลได้นัดสืบพยานในวันที่ 20 สิงหาคม 2567 ทั้งนี้ ฝ่ายบริหารของบริษัทเชื่อว่าจะสามารถต่อสู้คดีความดังกล่าวได้ และผลของคดีจะไม่ส่งผลกระทบอย่างมีนัยสำคัญต่องบการเงินของบริษัท

**12 เหตุการณ์ภายหลังรอบระยะเวลารายงาน**

ในการประชุมสามัญผู้ถือหุ้นของบริษัทเมื่อวันที่ 19 เมษายน 2567 ผู้ถือหุ้นมีมติอนุมัติการจ่ายเงินปันผลในอัตรา  
หุ้นละ 0.1459 บาท รวมเป็นเงิน 63.27 ล้านบาท เงินปันผลดังกล่าวจะจ่ายให้กับผู้ถือหุ้นในเดือนพฤษภาคม 2567